Petersburg Elder Lawyers - Compare Top Elder Attorneys in Petersburg, Ohio - Justia
Justia Lawyer Directory Elder Law Ohio Petersburg Attorneys
Petersburg, Ohio Elder Lawyers
Canfield, OH Elder Law Lawyer. 27 years experience Sport van die hoogste gehalte by Laerskool van Riebeeckpark
Deelname, sportmansgees en kompetisie is die drie hoofbene wat die Riebies se sport beskryf.
Ons gee ‘n wye verskeidenheid leerders die geleentheid. Atletiek 150 atlete, netbal (A, B en C-spanne), rugby (A en B-spanne), krieket (A en B-spanne), hokkie, skaak, tennis, landloop (120 atlete) ensovoorts. Sportmansgees is baie belangrik en geniet altyd die nodige aandag en respek vir teenstanders.
Kompetisie – Super 12 deelname in alle sporte, Superligas, Wildeklawer en nog vele meer. Ons spog met provinsiale en SA atlete, netbal-, rugby-, krieket-, en hokkie-spelers.
Ons spanne kompeteer teen die beste en sterkste skole in Suid-Afrika. Sosiale ontwikkeling op sportgebied is van kardinale belang vir elke jong ontwikkelende leerder.
Ons het 12 spanne wat aan ligas deelneem, O/10 A, B, C – O/13 A, B, C. Ons neem ook die jaar weer aan die Super 12 liga deel.
Woensdae - Liga- wedstryde
Die Riebies is baie opgewonde vir die opkomende rugby seisoen, na ons besonderse prestasie tydens die Super 12 laasjaar.
Vanjaar reis die Riebies na JJ van der Merwe vir die Super 12, waar ons teen Laerskool JJ van der Merwe en Laerskool Florida gaan speel.
Ons nooi u hartlik uit om ons te kom ondersteun. Kyk gerus na ons program wat al ons wedstryde vertoon.
DATUM - BESKRYWING - WAAR
14 Februarie - Aston Manor - Tuis
21 Februarie - Orion - Tuis
26 Februarie - Fairlands - Weg
28 Februarie - President Steyn - Weg
2 Maart - Rustenburg - Weg
5 Maart - Vastrap - Tuis
7 Maart - Elardus - Weg
11 Maart - Randhart - Tuis
6 April - JJ van der Merwe (Super 12) - Weg
9 April - Kruinsig - Weg
11 April - Super 12 Finale - Tuks
16 April - Selection Park - Tuis
23 April - Rynfield - Weg
28 April tot 1 Mei - 1ste span Wildeklawer - Kimberley
30 April - Jan van Riebeeck - Weg
7 Mei - Baanbreker - Tuis
14 Mei - Impala - Tuis
21 Mei - Dalview - Weg
4 / 5 Junie - Semi - finale - H/S Die Anker
11 Junie - Finale - H/S Die Anker
Die Riebies gaan die jaar 5 spanne hê wat in die Kemptonpark Liga deelneem. Ons seuns en dogters A-spanne gaan ook aan die Super 12 deelneem.
Ons eerste span seuns was laasjaar die Kempton Park Liga-wenners. Ons sien uit na 'n opwindende jaar.
Jean de Villiers is ook beskikbaar vir privaat afrigting.
Hendrik en Armin van Staden
Die Riebies spog vanjaar met ‘n besonderse atletiek seisoen. Die Riebies het by die Top 20, waar daar 48 skole deelgeneem het, ‘n 13de plek behaal.
Ons spog vanjaar met negentien D17-atlete en 7 leerders wat aan die Gauteng-kampioenskappe deelgeneem het. Die Riebies is ook trots op Amy van Staden wat vanjaar by die Suid-Afrikaanse Kampioenskappe ‘n eerste plek behaal het in die 0/13 dogters 800m finaal. Dit is ‘n uitsonderlike prestasie en almal in Riebieland is verskriklik trots op haar.
Ons neem ook in die vierde kwartaal deel aan die Super 12 atletiek.
Armin van Staden Organiseerder
Die Riebies gaan aan die skole Gholf liga deelneem, wat in die vierde kwartaal sal plaasvind.
Ons het 'n seuns- , sowel as 'n dogtersspan wat deelneem aan die Super 12 gholf kompetisie.
Hierdie jaar gaan daar 'n A, B en C span wees.
Anélda van Staden & Roselle Fourie Hokkie Organiseerder
Die Senior hokkie hier by Riebies is kookwater. Ons het vier spanne in die liga en vaar uitstekend.
Twee van ons afrigters bied dwarsdeur die jaar op Vrydae hokkievaardighede by die skool aan:
Juffrou Anélda van Staden (Gr. 1 - 3)
Juffrou Stella Blunden (Gr. 4 - 7)
Kontak haar gerus by 061 217 8276
Ons beplan groot dinge vir die hokkie in 2019. Hou die hokkie dop - ons is baie opgewonde!
Laerskool Van Riebeeck Park loop oor van die krieket-talent. Die 0/11 A en Eerste-krieketspan neem deel aan die Super 12 kompetisie. Die 0/11 A was in 2018 agtste uit 20 skole en die eerste-span vyfde.
Een Easterns speler is op 0/13 vlak opgelewer, twee op 0/12 vlak en een op 0/11 vlak. Voorwaar prestasies om op trots te wees en om op voort te bou.
Nege krieketspanne gaan in 2019 aan die krieketliga deelneem.
Cherelene Strydom, Merle Meyer, Albé Opperman & Elrich Grootboom
Ons maak gebruik van 'n buite afrigter naamlik Elrich Grootboom. In elke ouderdomsgroep nl, 0/13, 0/11 en 0/9 word daar 7 leerders gekies wat aan die Ligas gaan deelneem. (no. 7 is dan die reserwe) Twee Super 12 spanne, 'n Junior en Senior span sal gekies word wat elk bestaan uit tien spelers plus 'n reserwe.
Voordele van Skaak:
Ontwikkel kognitiewe vermoë (aandagspan, geheue, intelligensie en analise);
Leer om prioriteite te orden;
Help met probleemoplossing.
Laerskool Van Riebeeckpark is bekend as een van die top landloop Laerskole. Landloop word aangebied as massa deelname om elke kind die geleentheid te gee om deel te neem.
In 2018 het meer as 150 leerders deelgeneem aan ŉ liga byeenkoms. Ons neem deel aan die span kompetisies soos Super 12, Noordvaal finaal en Kempies/Riebies aflos byeenkomste.
'n Groot hoogtepunt is die Riebies se jaarlikse oefenkamp. Die kamp vind in die omgewing van Sabie plaas waar hulle in die berge oefen en avontuur aktiwiteite doen.
Oefening vind reeds in die tweede kwartaal plaas.
Vir verdere inligting kontak Meneer Hendrik van Staden by die skool.
Engeltjie Netbal Organiseerder
Engeltjie Netbal Inligting
Engeltjie netbal fokus op die jonger speelsters en die reëls is vir beginner spelers saamgestel.
Die oogmerk is dat jong spelers netbal, op hulle fisiese en intellektuele vlak kan speel. Dit is dus `n vereenvoudigde weergawe van die spel.
Bal en spel vaardighede
Kennis oor die reëls
Die rol van tyd en om telling te hou
Bevorder span aktiwiteite
Om die spel te geniet en lief te raak vir netbal
Valkie Rugby Inligting
O/6 en 0/7 Valkie rugbyspan (2019)
Dit is kinders wat in Graad R en Graad 1 is.
Die O/6- en 0/7-groep vorder goed met die “TAG-RUGBY”. Hier gaan dit meer en deels oor die aanleer van bal vaardighede en die kweek van die liefde vir die sport.
O/8 Valkie A & B- rugbyspanne (2019)
Dit is kinders wat in Graad 2 is, m.a.w. word of is 8 jaar oud. Die O/8 spanne begin duik rugby speel asook lynstane en skrums om sodoende die gevoel aan te leer sonder om beseer te word. Afrigting van die spanne word behartig deur die ouers.
Daar word elke jaar vyf toernooie gehou, waar elke span teen verskeie ander skoolspanne speel. Die toernooie vind op Saterdae plaas en dit is elke span se ouer-afrigter se verantwoordelikheid om die span by die onderskeie velde te kry.
O/7- en O/8-voorsitters word uit die ouergemeenskap aangewys. Die O/8-voorsitter is dan ook die amptelike Valkie ouer-verteenwoordiger.
Die onderwysers wat saam met die ouer-verteenwoordiger werk, is Mnr. Armin van Staden en Mnr. Ryno van Winkel.
Gr R , 1 & 2: Die seuns moet in die skool rugby truie speel wat by die klerebank of by Boundary Silk Bazaars aangekoop moet word. Die kinders dra n wit rugby kort broek.
Daar is ouer-ondersteuners hempde beskikbaar @ R250 wat tydens enige skool aangeleentheid gedra kan word. Bestellings kan geplaas word by die Klerebank waar groottes ook beskikbaar is. Sien Riebieklanke vir tye van klerebank. Geen bestelling sal sonder betaling geskied nie.
Die hoofdoel van Mini-krieket is om die spel, Krieket, in sy eenvoudigste vorm aan jong leerders te bied en terselfdertyd ‘n genotvolle sport geleentheid vir elke leerder te verseker.
Ander belangrike doelwitte sluit die volgende in:
Lê die fondasie vir 'n lewenslange belangstelling in krieket.
Laat alle leerders, ongeag vaardigheid, 'n gelyke geleentheid toe.
Verskaf fisieke oefening in 'n vorm waarin hul dit kan geniet.
Ontwikkel balvaardighede, wat bruikbaar is vir ander sporte.
Ons, by Riebieland, sien baie uit na die Mini-krieket seisoen in die derde kwartaal en kan nie wag om al die jong talent te ontgin nie.
Hou die Riebie Klanke vir verdere inligting dop.
Mini-hokkie vorm deel van vele sportsoorte by Laerskool Van Riebeeckpark. Hier word elke leerder 'n gelyke kans gegun om deel te wees van die mini - hokkie. Mini - hokkie vind gedurende die derde kwartaal plaas. Wedstryde vind op 'n Saterdag plaas.
Daar word geen proewe gehou nie omdat ons elke dogter die geleentheid wil gee om te ontwikkel. Daar word wel elke week twee spanne gekies om die betrokke Saterdag deel te neem.
Elke dogter sal wel die geleentheid kry om 'n wedstryd te speel. Kom sluit aan by die hokkie - bokkie span!
Al die sport oefentye in een dokument